SAN FERNANDO CITY, LA UNION - Maysa a US Made ken aktibo pay laeng a hand grenade iti narekobre dagiti otoridad iti arubayan ti maysa a pagtaengan idiay Barangay Barrientos Luna, La Union.
Maibasar iti nakalap nga impormasyon ti Bombo Radyo La Union kenni Jesus Nisco, addaan ti umno nga edad, residente ti nasao a lugar, iti kabsat na iti immuna a nakakita ti nasao a granada.
Dagus met nga in-report da daytoy iti Luna Police Station.
Kadwa dagiti otoridad a nagresponde dagiti kameng ti EOD, ket binigbig da iti nasao a granada kas US made MK 1 type fragmentation grenade.
Ti nasao a granada ket adda itan iti custodiya ti Explosive and Ordnance Division ti PNP.
ilo_Latn ilo_Latn ilo_Latn ilo_Latn ilo_Latn